Zápisnica
zo zasadnutia dňa 10. apríla 2019

Prítomní:
Mgr. Eva Bacigalová, predseda komisie 
PaedDr. Mária Barancová, člen komisie
Ing. Petra Kurhajcová, člen komisie
Mgr. Boris Čechvala, člen komisie
Mgr. Jozef Matúšek, člen komisie
Mgr. et Mgr. Marek Machata, člen komisie

Neprítomní:
Ing. arch. Lucia Štasselová, člen komisie
Silvia Pilková, člen komisie

Hostia:
- prezenčná listina

Program
1. Otvorenie 
2. Interná smernica pri výbere prihlásených seniorov na jednotlivé zájazdy
3. N á v r h Všeobecne záväzného nariadenia mestskej časti Bratislava – Ružinov č.../2019 zo dňa ........2019, ktorým sa mení a dopĺňa Všeobecne záväzné nariadenie mestskej časti Bratislava - Ružinov č. 13/2016 o poskytovaní nenávratných finančných príspevkov obyvateľom mestskej časti Bratislava - Ružinov v čase hmotnej núdze, náhlej núdze, na zabezpečenie spoločného stravovania dôchodcov a iných nenávratných finančných príspevkov
4. Návrh novely č.      /2019 z 30. apríla 2019 Všeobecne záväzného nariadenia mestskej časti Bratislava – Ružinov č.8/2011 o nájme bytov zo dňa 13.12.2011, ktorým sa určujú zásady prideľovania bytov vo vlastníctve Mestskej časti Bratislava - Ružinov v bytovom dome na Vietnamskej 41, v Bratislave a ktorým sa určuje doba nájmu v bytoch vo vlastníctve mesta Bratislavy zverených do správy mestskej časti a v obecných bytoch, ktoré sa nachádzajú v dome zverenom do správy mestskej časti v znení noviel č.15/2012, č.22/2012 a č.23/2012.
5. Návrh na uzatvorenie zmluvy o zabezpečení zberu použitého šatstva na území Mestskej časti Bratislava - Ružinov
6. Rokovací poriadok Komisie sociálnych služieb
7. Osobný pohovor zo záujemcami na členov komisie z radov občanov - neposlancov
8. Rôzne

Predseda komisie Mgr. Bacigalová privítala členov na zasadnutí Komisie sociálnych služieb. Navrhla zmenu programu. Bod 6 Rokovací poriadok bude prerokovaný na ďalšom zasadnutí komisie. Prítomných členov informovala o skutočnosti, že na zasadnutí komisie budú prerokované nové materiály. 

Nový program
1. Otvorenie 
2. Interná smernica pri výbere prihlásených seniorov na jednotlivé zájazdy
3. N á v r h Všeobecne záväzného nariadenia mestskej časti Bratislava – Ružinov č.../2019 zo dňa ........2019, ktorým sa mení a dopĺňa Všeobecne záväzné nariadenie mestskej časti Bratislava - Ružinov č. 13/2016 o poskytovaní nenávratných finančných príspevkov obyvateľom mestskej časti Bratislava - Ružinov v čase hmotnej núdze, náhlej núdze, na zabezpečenie spoločného stravovania dôchodcov a iných nenávratných finančných príspevkov
4. Návrh novely č.      /2019 z 30. apríla 2019 Všeobecne záväzného nariadenia mestskej časti Bratislava – Ružinov č.8/2011 o nájme bytov zo dňa 13.12.2011, ktorým sa určujú zásady prideľovania bytov vo vlastníctve Mestskej časti Bratislava - Ružinov v bytovom dome na Vietnamskej 41, v Bratislave a ktorým sa určuje doba nájmu v bytoch vo vlastníctve mesta Bratislavy zverených do správy mestskej časti a v obecných bytoch, ktoré sa nachádzajú v dome zverenom do správy mestskej časti v znení noviel č.15/2012, č.22/2012 a č.23/2012.
5. Návrh na uzatvorenie zmluvy o zabezpečení zberu použitého šatstva na území Mestskej časti Bratislava - Ružinov
6. Návrh Všeobecne záväzného nariadenia mestskej časti Bratislava - Ružinov č. ......./ 2019 zo dňa ........... 2019 o prijímaní detí na predprimárne vzdelávanie v materských školách v zriaďovateľskej pôsobnosti mestskej časti Bratislava - Ružinov
7. Návrh Všeobecne záväzného nariadenia mestskej časti Bratislava – Ružinov č. ......../2019 zo dňa ........2019, ktorým sa mení a dopĺňa Všeobecne záväzné nariadenie mestskej časti Bratislava - Ružinov č. 2/2015 zo dňa 17. 02. 2015, ktorým sa vyhlasuje Záväzná časť Územného plánu zóny Trnávka – stred
8. Osobný pohovor zo záujemcami na členov komisie - neposlancov
9. Rôzne

K bodu č. 2
Interná smernica pri výbere prihlásených seniorov na jednotlivé zájazdy

Materiál predložila Mgr. Henrieta Valková, vedúca Odboru sociálnych vecí
Seniori podávajú žiadosť o účasť na zájazd priamo na Miestny úrad do určeného termínu. V prípade väčšieho počtu záujemcov ako je kapacita autobusov je nutné losovanie účastníkov. Účastníkov zájazdu losujú členovia komisie sociálnych služieb za účasti zástupcu starostu.
Obsahom losovania sú všetky prijaté a zaevidované žiadosti občanov spĺňajúcich podmienky účasti v zmysle platného VZN.
Prijaté žiadosti sú roztriedené do troch skupín:

I. skupina:  s automatickou účasťou – seniori, ktorí ešte nikdy sa nezúčastnili zájazdu organizovaného mestskou časťou Bratislava - Ružinov a seniori, ktorí sa naposledy zúčastnili zájazdu pred tromi rokmi.

II. skupina: seniori, ktorí sa zúčastnili zájazdu v predchádzajúcich dvoch rokoch. 

III. skupina: seniori, ktorí sa už zúčastnili zájazdu v danom kalendárnom roku.

Podľa počtu prihlásených záujemcov o účasť na zájazde sa losujú aj náhradníci v počte 15 osôb zo skupiny III.
Z losovania bude vyhotovený záznam s podpismi zástupcu starostu a daného člena sociálnej komisie.

Komisia po oboznámení sa s materiálom súhlasí s návrhom internej smernice pri výbere prihlásených seniorov na jednotlivé zájazdy. 

Hlasovanie: 6 prítomní, 6 za, 0 proti, 0 sa zdržalo

K bodu č. 3
N á v r h Všeobecne záväzného nariadenia mestskej časti Bratislava – Ružinov č.../2019 zo dňa ........2019, ktorým sa mení a dopĺňa Všeobecne záväzné nariadenie mestskej časti Bratislava - Ružinov č. 13/2016 o poskytovaní nenávratných finančných príspevkov obyvateľom mestskej časti Bratislava - Ružinov v čase hmotnej núdze, náhlej núdze, na zabezpečenie spoločného stravovania dôchodcov a iných nenávratných finančných príspevkov

Materiál predložila Mgr. Henrieta Valková, vedúca Odboru sociálnych vecí
MČ má v súčasnosti platné VZN č.13/2016 o poskytovaní nenávratných finančných príspevkov obyvateľom mestskej časti Bratislava - Ružinov v čase hmotnej núdze, náhlej núdze, na zabezpečenie spoločného stravovania dôchodcov a iných nenávratných finančných príspevkov.
A) Finančný príspevok na zabezpečenie spoločného stravovania dôchodcov
V zmysle § 12 ods. 1 písm. e) bod 5 a § 58 ods. 1 zákona č. 448/2008 Z. z. o sociálnych službách MČ zabezpečuje v jedálňach stravovanie pre svojich občanov, ktorí spĺňajú tieto podmienky:
- zabezpečené nevyhnutné podmienky na uspokojovanie základných životných potrieb,
- ťažké zdravotné postihnutie alebo nepriaznivý zdravotný stav, alebo
- dovŕšili dôchodkový vek
Cieľom sociálnej politiky mestskej časti je zabezpečiť dostupnosť služieb najmä občanom v nepriaznivej sociálnej situácii, seniorom a invalidným dôchodcom s nízkym príjmom, ktorí sú ohrození chudobou a zachovaním základných životných potrieb, čím sa stupňuje riziko ich sociálnej izolácie.
Príjmová chudoba sa určuje na základe čistého mesačného príjmu domácnosti. Pokiaľ človek žije sám a jeho príjem je nižší ako 360 EUR mesačne, je ohrozený rizikom chudoby. Čiastka zodpovedá takmer dvom pätinám priemernej mzdy na Slovensku.
Podľa § 11 ods. 2 VZN 13/2016 MČ poskytuje finančný príspevok oprávneným osobám podľa výšky štyroch príjmových pásiem. V súčasnosti podľa § 13 ods. 2. výška jednotlivých príjmových pásiem podľa predchádzajúceho odseku sa počnúc od 1. 1. 2015 sa každoročne k 1. januáru príslušného roka zvyšuje, pričom toto zvýšenie zodpovedá každoročnej valorizácii starobných, predčasných starobných alebo invalidných dôchodkov podľa osobitného predpisu.
Štatistika Sociálnej poisťovne k 31.1. 2017 vykazuje v Ružinove 2 138 seniorov ohrozených chudobou s príjmom 350 eur. Avšak sociálnu službu stravovania v zmluvných jedálňach využíva iba 200 seniorov s príjmom do 350 eur. V súčasnosti nie je možné získať štatistické údaje zo Sociálnej poisťovne za rok 2018.
Navrhujeme :
- podporiť príjmové skupiny seniorov ohrozených chudobou pevným rozšírením príjmových pásiem
- upustiť od pravidelného navyšovania príjmových pásiem podľa valorizácie
- minimálna mzda 2019 v SR je 520 eur a preto v štvrtom pásme pri stravovaní určiť ako maximálny príjem seniora 600 eur
B) Príspevok na zájazdy pre dôchodcov organizované mestskou časťou
Ďalším príspevkom MČ je príspevok na zájazdy pre dôchodcov organizované mestskou časťou. V súčasnosti má 3 pásma, u ktorých sa každoročne zohľadňuje valorizácia dôchodkov. Vychádzajúc z hranice chudoby, minimálnej mzdy 2019 a počtu skutočne zúčastnených seniorov ohrozených chudobou navrhujeme rozšíriť najnižšie pásmo, aby sme podporili sociálnu aktivizáciu seniorov s nízkym príjmom a upustiť od každoročnej valorizácie.
C) Vianočný príspevok
V § 15 sa pôvodný odsek 1 nahrádza nasledovným znením:
Vianočný príspevok sa poskytuje rodinám s nezaopatrenými deťmi s trvalým pobytom na území mestskej časti posudzované ako rodiny v hmotnej núdzi podľa § 3 ods. 1 tohto nariadenia alebo v náhlej núdzi podľa § 7 ods. 1 tohto nariadenia. V minulom volebnom období mestská časť poskytovala vianočný príspevok rodinám. Výška príspevku bola určená rozhodnutím porady starostu.
Z dôvodu transparentnosti mestskej časti a jednoznačného zadefinovania vyplácania príspevku pri narodení dieťaťa, v § 20 za odsekom 5 navrhujeme doplniť odsek 6 s nasledovným znením:
Finančný príspevok pri narodení dieťaťa sa vypláca bezhotovostným prevodom na účet oprávnenej osobe uvedený v písomnej žiadosti alebo v hotovosti cez pokladňu miestneho úradu, pričom žiadateľ v podanej písomnej žiadosti vyznačí spôsob, akým žiada finančný príspevok pri narodení dieťaťa vyplatiť“.
Odbor sociálnych vecí navrhuje ďalšie zmeny z aplikačnej praxe:
1. V §13 ods.1v písm. a),b),c) a d) za názvom druhu dôchodkov „ predčasného starobného dôchodku“ doplniť aj názov druhu dôchodkov „ alebo invalidného dôchodku „
2. V § 13 ods. 2 sa vypúšťa celý odsek.

Komisia schvaľuje návrh materiálu a navrhuje MZ jeho odsúhlasenie.

Hlasovanie: 6 prítomní, 6 za, 0 proti, 0 sa zdržalo

K bodu č. 4
Návrh novely č. ....../2019 z 30. apríla 2019 Všeobecne záväzného nariadenia mestskej časti Bratislava – Ružinov č.8/2011 o nájme bytov zo dňa 13.12.2011, ktorým sa určujú zásady prideľovania bytov vo vlastníctve Mestskej časti Bratislava - Ružinov v bytovom dome na Vietnamskej 41, v Bratislave a ktorým sa určuje doba nájmu v bytoch vo vlastníctve mesta Bratislavy zverených do správy mestskej časti a v obecných bytoch, ktoré sa nachádzajú v dome zverenom do správy mestskej časti v znení noviel č.15/2012, č.22/2012 a č.23/2012.

Materiál predložila Mgr. Henrieta Valková, vedúca Odboru sociálnych vecí.
Z dôvodu vzniknutej potreby Mestskej časti Bratislava - Ružinov a podpory transparentnosti pri prideľovaní bytov zo strany Bytovej komisie navrhujeme tieto zmeny znenia § 4 Bytová komisia. 

Komisia odporúča návrh materiálu schváliť s pripomienkou.

Navrhované znenie § 4 Bytová komisia

(1) Bytová komisia je poradný orgán starostu, menovaná starostom mestskej časti v súlade s článkom 20 ods. 6 písm. k Štatútu hlavného mesta Slovenskej republiky Bratislavy v platnom znení (ďalej len „komisia“).
(2) Komisia je zložená z členov komisie sociálnych služieb miestneho zastupiteľstva z radov poslancov, prípadne z ďalších poslancov miestneho zastupiteľstva. Členov komisie menuje a odvoláva starosta. 
(3) V prípade, že niektorý z členov komisie sa vzdá členstva v komisii, je povinný urobiť to písomnou formou a môže za seba navrhnúť náhradu z radov poslancov miestneho zastupiteľstva.
(4) Na čele komisie je predseda. Predsedu a podpredsedu tajným hlasovaním spomedzi seba volia a odvolávajú členovia komisie. Funkcie predsedu a podpredsedu je možné sa písomne vzdať. Podpredseda zastupuje predsedu počas jeho neprítomnosti.
(5) Komisia zasadá podľa potreby, najmenej dvakrát za rok, a to v júni a decembri príslušného kalendárneho roka. Zasadnutie komisie zvoláva a vedie predseda komisie.
(6) Komisia je uznášaniaschopná, ak je prítomná dvojtretinová väčšina jej členov. Na prijatie rozhodnutia je potrebný súhlas nadpolovičnej väčšiny prítomných členov.
(7) Každý člen komisie pri hlasovaní disponuje jedným hlasom. 

Hlasovanie: 6 prítomní, 6 za, 0 proti, 0 sa zdržalo

K bodu č. 5
Návrh na uzatvorenie zmluvy o zabezpečení zberu použitého šatstva na území Mestskej časti Bratislava – Ružinov

Materiál predložila Ing. Alexandra Pagáčová, vedúca odboru ŽP.
Mestská časť Bratislava – Ružinov obdržala dňa 13.2.2019 žiadosť o uzatvorenie zmluvy na zabezpečenie zberu použitého šatstva a textilu na území mestskej časti Bratislava – Ružinov formou zberných kontajnerov v počte 82 kusov. Občianske združenie Ekocharita Slovenko sa zaväzuje v navrhovanej zmluve finančne podporovať partnerské charitatívne neziskové organizácie sumou minimálne 40 EUR ročne za každý umiestnený zberný kontajner. Navrhuje uzatvoriť zmluvu na dobu neurčitú s výpovednou lehotou dva mesiace.
Táto aktivita je prospešná z hľadiska dodržiavania čistoty a poriadku na verejných priestranstvách, kde mestská časť eviduje sťažnosti od obyvateľov na vykladanie opotrebovaného šatstva na kontajnery na zmesový odpad určené pre bytové domy. Následne v mnohých prípadoch sa tato komodita ďalej roznesie neprispôsobivými občanmi na verejné plochy, ktoré narúšajú vzhľad Ružinova a likvidujú sa už ako odpad. 
Mestská časť Bratislava - Ružinov nemá zabezpečený zber použitého šatstva na svojom území. Obyvatelia žiadajú zaviesť tento zber, čím by sa tiež prispelo k zníženiu množstva komunálneho odpadu, za ktorého odvoz a likvidáciu musia obyvatelia platiť.
Na základe vlastného telefonického prieskumu mestská časť Bratislava – Ružinov zistila, že väčšina bratislavských mestských častí má s občianskym združením Ekocharita Slovenko už uzatvorenú zmluvu (Petržalka, Karlova Ves, Lamač, Záhorská Bystrica).
Požadovaný počet 82 kusov zberných kontajnerov navrhujeme znížiť na 32 ks z dôvodu, že vyradené kontajnery sú navrhované na pozemkoch, ktoré nie sú zverené mestskej časti Bratislava - Ružinov.

Komisia po oboznámení sa s materiálom súhlasí a odporúča miestnemu zastupiteľstvu materiál schváliť.

Hlasovanie: 6 prítomní, 6 za, 0 proti, 0 sa zdržalo

K bodu č. 6
Návrh Všeobecne záväzného nariadenia mestskej časti Bratislava - Ružinov č. ......./ 2019 zo dňa ........... 2019 o prijímaní detí na predprimárne vzdelávanie v materských školách v zriaďovateľskej pôsobnosti mestskej časti Bratislava - Ružinov

Materiál predložila Mgr. Viera Kováčová, vedúca Odboru školstva, kultúry a športu
Toto všeobecne záväzné nariadenie mestskej časti Bratislava - Ružinov stanovuje pravidlá prijímania detí na predprimárne vzdelávanie v materských školách v zriaďovateľskej pôsobnosti mestskej časti Bratislava - Ružinov.
Do materských škôl pre predprimárne vzdelávanie v zriaďovateľskej pôsobnosti mestskej časti Bratislava - Ružinov sa deti prijímajú spravidla k začiatku školského roka. Priebežné prijímanie detí počas školského roka je možné, ak to umožňujú kapacitné možnosti jednotlivých materských škôl s prihliadnutím na vek
novoprijatých detí na predprimárne vzdelávanie. Riaditeľ materskej školy určí termín a miesto prijímania žiadostí na predprimárne vzdelávanie pre nasledujúci školský rok po dohode so zriaďovateľom.

Oznam o termíne a mieste prijímania žiadostí zákonných zástupcov o prijatie detí na predprimárne vzdelávanie riaditeľ zverejní spôsobom obvyklým a na webovom sídle príslušnej materskej školy najneskôr do 15. februára kalendárneho roka. Žiadosť spolu s prílohami v listinnej podobe možno doručiť príslušnej materskej škole osobne, písomne poštou, emailom alebo elektronicky. Pri doručovaní žiadosti
prostredníctvom emailu alebo prostredníctvom elektronickej schránky je potrebné najneskôr v lehote do troch pracovných dní odo dňa doručenia žiadosti doplniť príslušnej materskej škole prílohy. V opačnom prípade sa takáto žiadosť na účely tohto nariadenia bude považovať za neúplné podanie a bude vyradená zo zoznamu žiadateľov. Riaditeľ žiadosť prijme a zaeviduje. Po ukončení zberu žiadostí jednotlivé žiadosti posúdi a vyhodnotí v zmysle kritérií prijatých pedagogickou radou materskej školy a v súlade s kritériami odporúčaného bodovacieho systému. 
Kritériami odporúčaného bodovacieho systému na účely tohto nariadenia sú:
a) vek, ktorý dieťa dovŕši k 31. augustu príslušného kalendárneho roka: šesť rokov (4 body), päť rokov (3 body), štyri roky (2 body), tri roky (1 bod),
b) trvalý pobyt dieťaťa v pešej dostupnosti materskej školy (2 body),
c) trvalý pobyt otca v mestskej časti Bratislava - Ružinov (2 body) a trvalý pobyt matky v mestskej časti Bratislava - Ružinov (2 body),
d) zamestnanosť zákonných zástupcov: obidvaja zákonní zástupcovia zamestnaní (4 body), iba jeden zákonný zástupca zamestnaný (2 body),
e) súrodenci dieťaťa, ak navštevuje aspoň jeden z nich rovnakú materskú školu (2 body),
f) sociálna situácia rodiny: dieťa v starostlivosti jedného rodiča a žije s ním v samostatnej domácnosti (4 body), dieťa v starostlivosti jedného rodiča a nežije s ním v samostatnej domácnosti (2 body) dieťa zverené do striedavej starostlivosti oboch zákonných zástupcov alebo obdobne (2 body), g) rozhodnutie o neprijatí dieťaťa do materskej školy rovnakého zriaďovateľa v predchádzajúcom kalendárnom roku (2 body),
h) prípad hodný osobitného zreteľa podľa rozhodnutia riaditeľa v súčinnosti so zriaďovateľom najmä ak ide o: dieťa zdravotne znevýhodnených rodičov, dieťa rodičov žijúcich v hmotnej núdzi, dieťa týraného rodiča žijúceho v azylovom dome alebo v chránenom bývaní, dieťa v osobnej starostlivosti jedného z rodičov alebo v striedavej starostlivosti oboch rodičov podľa rozhodnutia súdu, situáciu ak zákonný zástupca žiada umiestniť viac ako jedno dieťa do jednej materskej školy, a podobne (2 body).
O prijatí dieťaťa do materskej školy na predprimárne vzdelávanie rozhoduje riaditeľ. 
Starosta mestskej časti Bratislava - Ružinov usmerní riaditeľov, aby vždy pred začiatkom školského roka zabezpečili zverejnenie zoznamu novoprijatých detí na predprimárne vzdelávanie na príslušný školský rok spôsobom obvyklým na webových sídlach svojich materských škôl, a to v rozsahu začiatočné písmeno mena dieťaťa, začiatočné písmeno priezviska dieťaťa a vek dieťaťa v rokoch, v mesiacoch a v dňoch ku dňu nástupu na predprimárne vzdelávanie. Akékoľvek zmeny v zozname novoprijatých detí okrem veku detí budú riaditelia v priebehu školského roka aktualizovať.

Komisia schvaľuje návrh materiálu a navrhuje MZ jeho odsúhlasenie.

Hlasovanie: 6 prítomní, 6 za, 0 proti, 0 sa zdržalo

K bodu č. 7
Návrh Všeobecne záväzného nariadenia mestskej časti Bratislava – Ružinov č. ......../2019 zo dňa ........2019, ktorým sa mení a dopĺňa Všeobecne záväzné nariadenie mestskej časti Bratislava - Ružinov č. 2/2015 zo dňa 17. 02. 2015, ktorým sa vyhlasuje Záväzná časť Územného plánu zóny Trnávka – stred

Materiál predložila Mgr. Alexandra Szökeová, vedúca odboru UPRRaD.
Územný plán zóny Trnávka – stred bol schválený uznesením Miestneho zastupiteľstva mestskej časti Bratislava - Ružinov č. 22/III/2015 zo dňa 17. 02. 2015, záväzná časť vyhlásená Všeobecne záväzným nariadením mestskej časti Bratislava - Ružinov č. 2/2015 zo dňa 17. 02. 2015 a ukončený registráciou na Ministerstve dopravy a výstavby SR dňa 30. 04. 2015.
Na základe uznesenia Miestneho zastupiteľstva mestskej časti Bratislava - Ružinovč. 216/XII/2016 zo dňa 19. 01. 2016 mestská časť obstarala zmeny a doplnky 01 Územného plánu zóny Trnávka - stred.
Návrh zmien a doplnkov upravuje regulatívy priestorového usporiadania a funkčného využívania regulovanej územno-funkčnej jednotky (bloku) – 3/13. V zmysle §31 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov zmeny alebo doplnky záväznej dokumentácie schvaľuje orgán, ktorý schválil pôvodnú územnoplánovaciu dokumentáciu.
Textová a grafická časť ÚPN-Z Trnávka - stred, zmeny a doplnky 01 bude uložená a možno do nej 
nahliadnuť na miestnom úrade mestskej časti Bratislava - Ružinov a na stavebnom úrade mestskej časti 

Bratislava - Ružinov, na hlavnom meste SR Bratislavy, na Okresnom úrade Bratislava, Odbor výstavby a bytovej politiky.

Komisia schvaľuje návrh materiálu a navrhuje MZ jeho odsúhlasenie.

Hlasovanie: 6 prítomní, 6 za, 0 proti, 0 sa zdržalo

K bodu č. 8
Osobný pohovor zo záujemcami na členov komisie z radov občanov - neposlancov

Na základe výzvy uverejnenej na stránke mestskej časti prejavilo záujem stať sa členom komisie z radov občanov šesť záujemcov. Boli prizvaní k osobnému pohovoru. Na pohovor sa nedostavila jedna uchádzačka. Predseda komisie ich privítal na komisii a požiadal ich aby predstavili seba a dôvod, pre ktorý sa rozhodli prihlásiť sa za člena komisie. Členovia komisie sa takisto zapojili do priebehu pohovoru, kládli záujemcom otázky. Na všetky dostali odpoveď.
Následne predseda komisie oslovil členov komisie - poslancov aby určili počet členov komisie z radov občanov a vyslovili mená ktorým dávajú svoj hlas. 
Záujemcovia na členov komisie – neposlancov získali hlasy členov komisie z radu poslancov nasledovne:
Emília Kurucová 
Hlasovanie: 6 prítomní, 5 za
a Ing. Hana Turčániová
Hlasovanie: 6 prítomní, 3 za
Mgr. Juraj Polčič
			Hlasovanie: 6 prítomní, 1 za

Členmi komisie z radov občanov – neposlancov sa stali Emília Kurucová a Ing. Hana Turčániová.
Materiál na návrh členov bude predložený na najbližšie zasadnutie miestneho zastupiteľstva. 

Predseda komisie: Mgr. Eva Bacigalová, v.r.
Zapísala: Monika Repášová